laion/Wikipedia-Exotic huggingface dataset:
দ্য ব্যাচেলর অফ আর্টস্‌

দ্য ব্যাচেলর অফ আর্টস্‌ (ইংরেজি: The Bachelor of Arts) (১৯৩৭) হল ভারতীয় ঔপন্যাসিক আর. কে. নারায়ণের লেখা একটি উপন্যাস। এটি স্বামী অ্যান্ড ফ্রেন্ডস্‌, দ্য ব্যাচেলর অফ আর্টস্‌ ও দি ইংলিশ টিচার উপন্যাসত্রয়ীর দ্বিতীয় উপন্যাস। এই উপন্যাসের পটভূমি নারায়ণের সাহিত্যকর্মে প্রায়শ উল্লিখিত কাল্পনিক শহর মালগুডি। এক যুবকের কৈশোর থেকে যৌবনে উত্তরণের সময় যে জটিল মানসিক পরিবর্তন আসে, তা-ই এই উপন্যাসের উপজীব্য। এখানে সেই যুবকের ভগ্নহৃদয়ের বেদনা পরিস্ফুট হয়েছে। উপন্যাসের এই তরুণটির নাম চন্দ্রন। এই যুবকটি প্রাক-স্বাধীনতা যুগের উচ্চ মধ্যবিত্ত শ্রেণির প্রতিনিধি। প্রথমে ঔপনিবেশিক যুগে এই যুবকের কলেজ জীবন বর্ণিত হয়েছে। স্নাতক পাঠক্রম সমাপ্ত করার পর, সে মালতী নামে একটি মেয়ের প্রেমে পড়ে। কিন্তু মেয়েটির পরিবার তাকে প্রত্যাখ্যান করেন। কারণ, যুবকের কোষ্ঠীতে তাকে মাঙ্গলিক হিসেবে বর্ণনা করা হয়েছে। হিন্দু সমাজে একজন মাঙ্গলিক কেবল অপর এক মাঙ্গলিককেই বিয়ে করতে পারে। অন্যথায়, যে মাঙ্গলিক নয়, তার মৃত্যু ঘটে বলেই বিশ্বাস করা হয়। মালতী স্নাতক পাঠক্রম সমাপ্ত করার পর অপর একজনকে বিয়ে করে নেয়। এই ঘটনায় চন্দ্রন এতটাই ভেঙে পড়ে যে সে মাদ্রাজে চলে যায় এবং পথেঘাটে থাকতে শুরু করে। ক্ষুধার্ত, মোহগ্রস্থ ও নিজের প্রতি দয়াপরবশ হয়ে সে এক জায়গা থেকে আরেক জায়গায় ঘুরে বেড়ানো বন্ধ করে। উদ্‌ভ্রান্ত হয়ে সেসন্ন্যাসীর জীবন বেছে নেয়। যাত্রাপথে তার সঙ্গে অনেক লোকের দেখা হয়। কোনো কোনো গ্রামবাসী তাকে সন্ত মনে করতে শুরু করে। আট মাস পর সে উপলব্ধি করে নিজের জীবনে কী বিপর্যয় সে ডেকে এনেছে। তখন তার বাবা-মায়ের কথা মনে পড়ে যায়। অনুশোচনা ও সেই উপলব্ধির কারণে সে বাড়ি ফিরে যাওয়ার সিদ্ধান্ত নেয়। বাবা-মাকে খুশি করার জন্য সে এক নিউজএজেন্টের চাকরি নেয় ও বিয়ে করার সিদ্ধান্ত নেয়। সে ভাবে, এই কাজ করলে তার বাবা-মা আগের দুঃখ ভুলে যাবেন। বাড়ি ফিরে আসার পরেও সে মালতীকে ভুলতে পারে না। দীর্ঘকাল মালতীর ছবি ও স্মৃতি তাকে তাড়া করে ফেরে। অনেক দিন পর তার বাবা তার কাছে সুশীলা নামে আরেকটি মেয়ের বিয়ের প্রস্তাব নিয়ে আসে। চন্দ্রন তখনও প্রেম ও বিয়ের বিষয়ে সন্ধিগ্ধ ছিল। প্রথম দিকে সে মেয়েটিকে দেখতে অস্বীকার করে। তারপর সে মেয়েটিকে দেখতে যায়। শেষে সে মেয়েটির প্রেমে পড়ে যায়।
শ্রদ্ধা

শ্রদ্ধা একজন ব্যক্তির জন্য সম্মান সূচক একটি ইতিবাচক অনুভূতি। সম্মানিত ব্যক্তির প্রকৃত গুণাবলী জন্য এটি একটি নির্দিষ্ট অনুভূতি। এটি সম্মানের একটি নির্দিষ্ট নৈতিকতা অনুযায়ী পরিচালিত হতে পারে। সম্মান উভয় দেওয়া যেতে পারে এবং নেওয়া যেতে পারে। শ্রদ্ধার বিপরীতার্থক অসম্মান হয়। অনুভূতি আনন্দ ভীতি সুখ ক্যাম্ব্রিজ ডিকশোনারি উইকিঅভিধানে শ্রদ্ধা শব্দটি খুঁজুন।
শহীদ এ.এইচ.এম কামারুজ্জামান সরকারি ডিগ্রি কলেজ

শহীদ এ এইচ এম কামারুজ্জামান ডিগ্রি কলেজ রাজশাহী নগরীর অন্যতম সরকারি শিক্ষাপ্রতিষ্ঠান। বর্তমানে ফলাফলের ভিত্তিতে এটি রাজশাহী কলেজ এবং নিউ গভঃ ডিগ্রি কলেজের পরে অবস্থান। ১৯৯৪ সালে রাজশাহীর উপশহর এলাকায় কলেজটি প্রতিষ্ঠিত হয় এবং ২০১৩ সালে কলেজটি জাতীয়করণ করা হয়। রাজশাহীর কৃতি সন্তান ও জাতীয় চার নেতার অন্যতম শহীদ এ এইচ এম কামারুজ্জামানের স্মৃতির প্রতি সম্মান রেখে এই কলেজের নামকরণ করা হয়। ১৯৯৪ সালে রাজশাহী মহানগরীর উপশহর এলাকার কিছু বেকার যুবক হাউজিং স্টেটের জমি নিয়ে কলেজটি প্রতিষ্ঠা করে। ২০১২ সালে প্রধানমন্ত্রী শেখ হাসিনার নির্দেশে শিক্ষামন্ত্রনালয় এর নামকরণের বিষয়টি অনুমোদন দেয়। সংসদ সদস্য ফজলে হোসেন বাদশা এই কলেজের সভাপতি। ২০১৩ সালে প্রতিষ্ঠানটি জাতীয়করনের মধ্য দিয়ে রাজশাহী শহরে আরো একটি সরকারি কলেজ এর যাত্রা শুরু হয়। নগরীর শহীদ এ এইচ এম কামারুজ্জামান ডিগ্রি কলেজ জাতীয়করণ রাজশাহীর শিক্ষা ক্ষেত্রে একটি বড় অর্জন। কলেজটিতে বর্তমানে ৫ তলা একটি ভবন রয়েছে। এবং পাশে একটি পুরাতন দোতলা ভবন রয়েছে, যেটা প্রশাসনিক ভবন হিসেবে ব্যবহার করা হয়। এছাড়া কলেজের ভেতর আরো একটি ভবন নির্মাণের পরিকল্পনা চলছে। কলেজটিতে রয়েছে শহীদ এ.এইচ.এম কামারুজ্জামানের একটি ভাষ্কর্য। রয়েছে লাইব্রেরী, মেয়েদের জন্য জন্য কমন রুম। এবং কলেজের ভেতর বসার জন্য ছোট্ট একটি ছাউনী রয়েছে। পুরো কলেজটি বাউন্ডারি ওয়াল দিয়ে ঘেরা। ছোট্ট এই ক্যাম্পাস টা সবুজ ঘাস আর গাছপালা দ্বারা আচ্ছাদিত। রাজশাহী কলেজ রাজশাহী সিটি কলেজ নিউ গভঃ ডিগ্রী কলেজ উইকিমিডিয়া কমন্সে শহীদ এ.এইচ.এম কামারুজ্জামান সরকারি ডিগ্রি কলেজ সংক্রান্ত মিডিয়া রয়েছে। "সাংসদ বাদশার ঐকান্তিক চেষ্টায় সরকারি হলো শহীদ কামারুজ্জামান ডিগ্রি কলেজ"। সোনালি সংবাদ। কাদিরগঞ্জ, গ্রেটার রোড, রাজশাহী, বাংলাদেশ। ২৮ অক্টোবর ২০১৩। সংগ্রহের তারিখ ২০১৬-০৪-২৯। [স্থায়ীভাবে অকার্যকর সংযোগ]
অলিম্পিকে মার্কিন সামোয়া

মার্কিন সামোয়া প্রথম অলিম্পিক গেমসে অংশগ্রহণ করে ১৯৮৮ সালের গ্রীষ্মকালীন অলিম্পিকে এবং তারপর থেকে সকল গ্রীষ্মকালীন অলিম্পিক গেমসে প্রতিদ্বন্দ্বিতা করে আসছে। নরওয়ের লিলেহামারে অনুষ্ঠিত ১৯৯৪ শীতকালীন অলিম্পিকের মাধ্যমে মার্কিন সামোয়ার শীতকালীন অলিম্পিক গেমসে অভিষেক হয় কিন্তু এরপর আর কোন শীতকালীন আসরে অংশগ্রহণ করেনি। "American Samoa"। International Olympic Committee।  "American Samoa"। Sports-Reference.com। ১৯ জানুয়ারি ২০০৯ তারিখে মূল থেকে আর্কাইভ করা। সংগ্রহের তারিখ ২৯ এপ্রিল ২০১৬।
অলিম্পিকে অ্যান্ডোরা

অ্যান্ডোরা অলিম্পিক গেমসে প্রথম অংশগ্রহণ করে ১৯৭৬ সালে। ১৯৭৬ থেকে ২০১২ পর্যন্ত সকল গ্রীষ্মকালীন ও শীতকালীন অলিম্পিক গেমসে প্রতিদ্বন্দ্বিতা করে আসছে। অ্যান্ডোরার ক্রীড়াবিদগণ এখনও কোন পদক জিততে পারেনি। তারা সাধারণত সাইক্লিং, সাঁতার, অ্যাথলেটিকস, শ্যুটিং এবং জুডোতে অংশগ্রহণ করে থাকে। Andorra at the Olympics ওয়েব্যাক মেশিনে আর্কাইভকৃত ২ আগস্ট ২০১৭ তারিখে, The Telegraph "Andorra"। International Olympic Committee।  "Andorra"। Sports-Reference.com। ১৮ জানুয়ারি ২০০৯ তারিখে মূল থেকে আর্কাইভ করা। সংগ্রহের তারিখ ২৯ এপ্রিল ২০১৬।
গডস্‌, ডেমন্স অ্যান্ড আদার্স

গডস্‌, ডেমনস্‌ অ্যান্ড আদার্স (ইংরেজি: Gods, Demons and Others দেবতা, দানব ও অন্যান্য') হল ভারতীয় লেখক আর. কে. নারায়ণের লেখা একটি ছোটোগল্পের সংকলন। এই বইটির গল্পগুলি ভারতের ইতিহাস, হিন্দু পুরাণ এবং রামায়ণ ও মহাভারত নামক দুই মহাকাব্য থেকে গৃহীত হয়েছে। এই বইতে নারায়ণ প্রাচীন কিংবদন্তিগুলির গুরুত্ব ও প্রকৃত দৃষ্টিভঙ্গিটি তুলে ধরেন। গডস্‌, ডেমনস্‌ অ্যান্ড আদার্স বইটি ভারতের জটিল ইতিহাস ও পুরাণকথা থেকে গৃহীত প্রাচীন কিংবদন্তিগুলির সংকলন। গল্পগুলির নিজস্ব প্রথাগত প্রেক্ষাপটেই বর্ণিত হয়েছে। তবে এতে নারায়ণের বিদগ্ধ, সরল, হাস্যরসাত্মক ও সুপাঠ্য বাচনভঙ্গিমাটি উপস্থিত। গল্পগুলির মধ্যে কোনো রকম নীতিশিক্ষামূলক ব্যাখ্যা দেওয়ার চেষ্টা করা হয়নি। যাঁদের কাহিনি যুগের সীমানার মধ্যে সীমাবদ্ধ করা যায় না, এই সংকলনে কেবল তাদের কাহিনিই অন্তর্ভুক্ত করা হয়েছে। বইটিতে মোট ১৫টি গল্প রয়েছে। লবণ রামায়ণ মহাকাব্যে উল্লিখিত লবণাসুর নামে অসুরের কাহিনি। চুদল আত্মোপলব্ধির প্রচেষ্টায় রত এক রাজার কাহিনি। যযাতি যযাতি নামে এক অসুর-রাজের কাহিনি। দেবী হিন্দু পুরাণে উল্লিখিত জগৎ-কারণ মহাশক্তির কাহিনি। বিশ্বামিত্র ঋষি বিশ্বামিত্রের কাহিনি। তিনি ছিলেন প্রাচীন ভারতের অন্যতম প্রধান ঋষি। তিনি প্রভুত ক্ষমতা অর্জন করেও ক্ষমতাকে আত্মতুষ্টির কারণ মনে করেননি। মন্মথ হিন্দু পুরাণের প্রেমের দেবতা কামদেবের কাহিনি। রাবণ রামায়ণ মহাকাব্যে উল্লিখিত রামের শত্রু রাক্ষস-রাজ রাবণের কাহিনি। বাল্মীকি আদিকবি বাল্মীকির কাহিনি। তিনি রামায়ণ রচনা করেছিলেন। কথিত আছে, তিনিই প্রথম শ্লোক রচনার মাধ্যমে সংস্কৃত কবিতার ভিত্তি স্থাপন করেন। দ্রৌপদী মহাভারত মহাকাব্যে পাণ্ডবদের স্ত্রী দ্রৌপদীর কাহিনি। নল ধার্মিক রাজা নলের কাহিনি। এক দৈত্যের চক্রান্তে তিনি তার পত্নী দময়ন্তীকে হারিয়ে ফেলেন। পরে তিনি সব বাধা অতিক্রম করে রাজ্য ও হৃত স্ত্রীকে উদ্ধার করেন। সাবিত্রী মহাভারত মহাকাব্যের মার্কণ্ডেয়ের বর্ণনা থেকে সাবিত্রীর কাহিনি। দ্য মিসপেয়ার্ড অ্যাঙ্কলেট তামিল মহাকাব্য সিলাপ্পাতিগরম থেকে কান্নাগির কাহিনি। তামিল সমাজে কান্নাগিকে পতিব্রতা হিসেবে বিশেষ সম্মান জানানো হয়। শকুন্তলা বিশ্বামিত্রের কন্যা শকুন্তলা ও পৌরব রাজবংশের প্রতিষ্ঠাতা দুষ্মন্ত্যের প্রেমকাহিনি। হরিশ্চন্দ্র সত্যনিষ্ঠ রাজা হরিশ্চন্দ্রের কাহিনি। শিবি চোল রাজা শিবি চক্রবর্তীর কাহিনি। তিনি এক কপোতের জীবনরক্ষা করার জন্য এক বাজপাখিকে নিজের উরুর একটি অংশ কেটে দিয়েছিলেন। New York Times, India of the Imagination, Julian Moynahan, July 15, 1990 New York Times, New & Noteworthy Paperbacks, Laurel Graber, October 13, 1993 New York Times, It's All in the Telling; Gods, Demons and Others, Nov 8, 1964 "Washington Post, New in Paperback, July 18, 1993"। ২৬ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ২৯ এপ্রিল ২০১৬।
যোগেশ্বরী রেলওয়ে স্টেশন

যোগেশ্বরী বা জোগেশ্বরী মুম্বাইয়ের উপনগরীয় অঞ্চল যোগেশ্বরীতে অবস্থিত মুম্বাই উপনগরীয় রেলের স্থানীয় স্টেশন। পশ্চিম রেল কর্তৃক পরিচালিত এই স্টেশনটির দক্ষিণদিকে অন্ধেরী স্টেশন ও উত্তরে (ওশিওয়ারা স্টেশন (নির্মীয়মাণ)) গোরেগাঁও স্টেশন অবস্থিত। এখানে উপনগরীয় রেলের শুধুমাত্র ধীর-স্থানীয় (স্লো লোকাল) গাড়িই থামে। যোগেশ্বরী স্টেশন থেকে পশ্চিম দ্রুতগতি মহাসড়ক প্রায় ৭৫০ মিটার দুরেই পূর্বদিকে ধাবমান।
কল্যাণ জংশন রেলওয়ে স্টেশন

কল্যাণ জংশন মুম্বাই উপনগরীয় রেলের গুরুত্বপূর্ণ স্টেশনগুলির একটি, মধ্য রেল কর্তৃক পরিচালিত এই স্টেনটি মুম্বাই থেকে ৫৪ কিমি দূরে উত্তর-পূর্বে অবস্থিত। কল্যাণ জংশন মুম্বাই উপনগরীয় রেলের বড় স্টেশনগুলির মধ্যে থানে ও অন্ধেরীর পর তৃতীয় বড় স্টেশন। এখানে স্থানীয় সহ মেইল এবং এক্সপ্রেস গাড়িও থামে। যোগেশ্বরী স্টেশন উইকিভ্রমণ থেকে কল্যাণ জংশন রেলওয়ে স্টেশন ভ্রমণ নির্দেশিকা পড়ুন।
অলিম্পিকে বারমুডা

বারমুডা প্রথম অলিম্পিক গেমসে অংশগ্রহণ করে ১৯৩৬ সালে এবং তারপর থেকে সকল গ্রীষ্মকালীন অলিম্পিক গেমসে প্রতিনিধিত্ব করে আসছে একমাত্র ১৯৮০ গ্রীষ্মকালীন অলিম্পিক ছাড়া, যাতে তারা যুক্তরাষ্ট্রের নেতৃত্বে বয়কট করেছিল। এছাড়া বারমুডা ১৯৯২ শীতকালীন অলিম্পিক থেকে শীতকালীন অলিম্পিকের সবকয়টি গেমসে অংশগ্রহণ করেছে। আজ পর্যন্ত ক্লারেন্স হিল একমাত্র বারমুডীয় ক্রীড়াবিদ, যিনি মুষ্টিযুদ্ধে একটি ব্রোঞ্জ পদক জিতেছেন। এটি ছিল অলিম্পিকের কম জনবহুল (যার জনসংখ্যা ১৯৭৬ সালে ৫৩,৫০০ জন ছিল) দেশসমূহের মধ্যে পদক জয়ের একটি রেকর্ড। বারমুডার জাতীয় অলিম্পিক কমিটি ১৯৩৫ সালে গঠিত হয় এবং ১৯৩৬ সালে আন্তর্জাতিক অলিম্পিক কমিটি আইওসির স্বীকৃতি পায়। অলিম্পিকে ভুটান অলিম্পিকে বাহরাইন "Bermuda" (ইংরেজি ভাষায়)। আন্তর্জাতিক অলিম্পিক কমিটি।  "Results and Medalists" [ফলাফল ও পদক তালিকা]। Olympic.org (ইংরেজি ভাষায়)। আন্তর্জাতিক অলিম্পিক কমিটি। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "অলিম্পিক পদক বিজয়ীগণ" (ইংরেজি ভাষায়)। আন্তর্জাতিক অলিম্পিক কমিটি।  "Bermuda" (ইংরেজি ভাষায়)। Sports-Reference.com। ২৬ অক্টোবর ২০০৮ তারিখে মূল থেকে আর্কাইভ করা। সংগ্রহের তারিখ ৩০ এপ্রিল ২০১৬।  "১৯৭৬ Olympic Games" (ইংরেজি ভাষায়)। আন্তর্জাতিক অলিম্পিক কমিটি। সংগ্রহের তারিখ ২০০৮-০৮-১৫।
উচ্চশিক্ষায়তনিক পর্ব

উচ্চশিক্ষায়তনিক পর্ব বা শিক্ষা পর্ব হল কোনও উচ্চশিক্ষা প্রতিষ্ঠানের শিক্ষাবর্ষের বিভাগ বা পর্ব, যে সময়কালে শ্রেণীকক্ষে পাঠদান করা হয়। উচ্চশিক্ষায়তনিক পর্বের স্থায়িত্বকাল প্রতিষ্ঠানভেদে বিভিন্ন হয়ে থাকে। বিশ্বের বেশির ভাগ দেশে উচ্চশিক্ষাপ্রতিষ্ঠানগুলির শিক্ষাবর্ষগুলি গ্রীষ্মকালের শেষভাগে বা শরতের প্রারম্ভে শুরু হয় এবং পরবর্তী বসন্ত বা গ্রীষ্মে গিয়ে শেষ হয়। উত্তর গোলার্ধের দেশগুলিতে, বিশেষ করে উত্তরের শীতপ্রধান দেশগুলিতে শিক্ষাবর্ষ সাধারণত আগস্ট, সেপ্টেম্বর বা অক্টোবর মাসে শুরু হয়ে পরের বছরে মে, জুন বা জুলাই মাসে গিয়ে শেষ হয়। এর বিপরীতে দক্ষিণ গোলার্ধের দেশগুলিতে শিক্ষাবর্ষগুলি সাধারণত গ্রেগরীয় বর্ষপঞ্জির সাথে মিল রেখে শুরু হয়। সাধারণত ফেব্রুয়ারি বা মার্চ মাসে শুরু হয়ে নভেম্বর বা ডিসেম্বর মাসে শেষ হয়। গ্রীষ্মকালীন পর্ব থাকতে পারে বা না-ও থাকতে পারে। সাধারণত ষান্মাষিক, ত্রৈমাসিক, ইত্যাদি শিক্ষা পর্ব বিদ্যমান।
ইউসি ব্রাউজার

ইউসি ব্রাউজার (ইংরেজি: UC Browser) একটি মোবাইল ব্রাউজার। যার প্রস্তুতকারক এবং ডেভেলপার চীনা মোবাইল ইন্টারনেট কোম্পানি ইউসি ওয়েব। মূলতঃ ২০০৪ সালের আগস্ট মাসে এটি সর্বপ্রথম তৈরি করা হয়েছিলো শুধুমাত্র জাভার জন্য। তবে এটি এখন অ্যান্ড্রয়েড, আইওএস, উইন্ডোজ (ফোন), সিম্বিয়ান, জাভা এবং ব্লাকব্যারি প্রভৃতি স্মার্টফোন ওএস এর জন্য উপলব্ধ। চীন, ভারত, পাকিস্তান, বাংলাদেশ-এর অসংখ্য ব্যবহারকারী সহ অন্যান্য অঞ্চলেও এর ব্যবহার বাড়ছে। এমনকি, ইউসি ব্রাউজারের ব্যবহারকারী ২০১৪ সালের মার্চ মাসে ১ কোটিতে পৌঁছেছিলো। স্ট্যাটকাউন্টার-এর হিসাবমতে, ইউসি ব্রাউজার হচ্ছে সর্বাধিক ব্যবহৃত দ্বিতীয় স্মার্টফোন বা "মোবাইল" ওয়েব ব্রাউজার {শুধু ২০১৫ সালের অক্টোবর মাসে} নাইন অ্যাপস, ইউসিওয়েব-এর মোবাইল অ্যাপস স্টোর। "Download historical version of UC Browser"। uc.cn (ইংরেজি ভাষায়)। ২৭ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ৩০ এপ্রিল ২০১৬।  UCWeb Inc.। "UC Browser - Surf it Fast - Android Apps on Google Play"। google.com (ইংরেজি ভাষায়)।  "iTunes Store"। apple.com (ইংরেজি ভাষায়)।  "UC Browser for Windows IPhone on Microsoft App Store"। ১২ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ৩০ এপ্রিল ২০১৬।  UCWeb:। "UC Browser (Symbian S60V5)"। CNET (ইংরেজি ভাষায়)। CBS Interactive।  "UC Browser English - BlackBerry World"। blackberry.com (ইংরেজি ভাষায়)। ২৭ জুলাই ২০১৩ তারিখে মূল থেকে আর্কাইভ করা। সংগ্রহের তারিখ ৩০ এপ্রিল ২০১৬।  "UC Browser Enters App Store"। uc.cn (ইংরেজি ভাষায়)।  Jon Russell (২১ মার্চ ২০১৪)। "Chinese Browser-Maker UCWeb Cross 500 Million Users"। The Next Web (ইংরেজি ভাষায়)।  http://gs.statcounter.com/#mobile_browser-ww-monthly-201411-201602
মালভূমি

মালভূমি সমুদ্রপৃষ্ঠ থেকে প্রায় ৩০০ – ৬০০ মিটার উঁচুতে অবস্থিত, উপরিভাগ প্রায় সমতল বা তরঙ্গায়িত এবং চারিদিক খাড়া ঢালযুক্ত বিস্তৃত ভূমিকে মালভূমি বলে। যেহেতু মালভূমি দেখতে অনেকটা টেবিলের মতো অর্থাৎ এর ওপরটা প্রায় সমতল এবং চারিদিক খাড়া ঢালযুক্ত, সেইজন্য মালভূমির অপর নাম টেবিলল্যান্ড। যেমনঃ তিব্বতের মালভূমি, ছোটোনাগপুরের মালভূমি প্রভৃতি। মালভূমিগুলি তাদের আশেপাশের পরিবেশ এবং উৎপত্তি অনুসারে চার ভাগে ভাগ করা যায়। পর্বত বেষ্টিত মালভূমিঃ ভু-আলোড়নের ফলে ভঙ্গিল পর্বত (উঁচু-নিচু ভাজ বিশিষ্ট পর্বত) সৃষ্টি হওয়ার সময় দুটি সমান্তরাল পর্বতশ্রেনীর মাঝখানের স্থান পার্শ্বচাপের উচু হয়ে এই প্রকার মালভূমির সৃষ্টি করে। চারিদিক পর্বত দ্বারা বেষ্টিত থাকায় এর নাম পর্বত বেষ্টিত মালভুমি। যেমনঃ তিব্বতের মালভুমি, ইরানের মালভুমি প্রভৃতি। ব্যবচ্ছিন্ন মালভূমিঃ নদী, বায়ু, হিমবাহ প্রভৃতি প্রাকৃতিক শক্তির মাধ্যমে প্রাচীন পর্বত অঞ্চল ধীরে ধীরে ক্ষয়প্রাপ্ত হয় এবং উচ্চতা হ্রাস পায়। এরপর ওই মালভূমির ওপর দিয়ে নদনদী ও তার শাখা প্রশাখা প্রবাহিত হলে এদের উপত্যকা বরাবর মালভূমিটি ছোটো ছোটো অংশে বিভক্ত হয়ে পড়ে। এইভাবে কোনো বিস্তৃত মালভূমি অঞ্চল নদী উপত্যকা দ্বারা বিচ্ছিন্ন হয়ে ব্যবচ্ছিন্ন মালভূমির সৃষ্টি করে। যেমনঃ ছোটোনাগপুরের মালভূমি। লাভাগঠিত মালভূমি: অনেক সময় ভূগর্ভস্থ ম্যাগমা ভূত্বকের কোনো ফাটল বা দুর্বল অংশের মধ্য দিয়ে নির্গত হয়ে ভূপৃষ্ঠে লাভা রুপে স্তরে স্তরে সঞ্চিত হয়। দীর্ঘ দিন ধরে এই সঞ্চিত লাভা ঠান্ডা ও কঠিন হয়ে লাভা মালভূমির সৃষ্টি করে। যেমনঃ ভারতের দাক্ষিনাত্য মালভূমি। উচ্চতা ছাড়াও মালভূমির অন্য যেসব উল্লেখযোগ্য বৈশিষ্ট্য রয়েছে সেগুলো হল— ক) মালভূমি এক বিস্তীর্ণ উচ্চভূমি। খ) এর উপরিভাগ প্রায় সমতল বা কিছুটা তরঙ্গায়িত। গ) চারদিকে ঢাল বেশ বড়। ঘ) মালভূমিকে টেবিললান্ড বলে৷ "Definition of plateau"। American English Dictionary। Merriam-Webster। সংগ্রহের তারিখ ২৬ আগস্ট ২০১৭।  "Definition of plateau"। Cambridge English Dictionary। Cambridge University Press। ২৭ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ২৬ আগস্ট ২০১৭।
ভাটিখাইন ইউনিয়ন

ভাটিখাইন বাংলাদেশের চট্টগ্রাম জেলার পটিয়া উপজেলার অন্তর্গত একটি ইউনিয়ন। ভাটিখাইন ইউনিয়নের আয়তন ১,২৭৬ একর (৫.১৬ বর্গ কিলোমিটার)। এটি পটিয়া উপজেলার সবচেয়ে ছোট ইউনিয়ন। ২০১১ সালের আদমশুমারি অনুযায়ী ভাটিখাইন ইউনিয়নের মোট জনসংখ্যা ৭,৬২৪ জন। এর মধ্যে পুরুষ ৩,৮১৯ জন এবং মহিলা ৩,৮০৫ জন। মোট পরিবার ১,৪৩৩টি। পটিয়া উপজেলার মধ্যভাগে ভাটিখাইন ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২ কিলোমিটার। এ ইউনিয়নের পশ্চিমে বড়লিয়া ইউনিয়ন, দক্ষিণে ছনহরা ইউনিয়ন, পূর্বে কচুয়াই ইউনিয়ন এবং উত্তরে পটিয়া পৌরসভা অবস্থিত। ভাটিখাইন ইউনিয়ন পটিয়া উপজেলার আওতাধীন ১৪নং ইউনিয়ন পরিষদ। এ ইউনিয়নের প্রশাসনিক কার্যক্রম পটিয়া থানার আওতাধীন। এটি জাতীয় সংসদের ২৮৯নং নির্বাচনী এলাকা চট্টগ্রাম-১২ এর অংশ। এ ইউনিয়নের গ্রামগুলো হল: বাকখালী করল ভাটিখাইন ঠেগরপুনি ২০১১ সালের আদমশুমারি অনুযায়ী ভাটিখাইন ইউনিয়নের সাক্ষরতার হার ৫৮.৪%। এ ইউনিয়নে ২টি মাধ্যমিক বিদ্যালয়, ১টি দাখিল মাদ্রাসা ও ৩টি প্রাথমিক বিদ্যালয় রয়েছে। মাধ্যমিক বিদ্যালয় করল বালিকা উচ্চ বিদ্যালয় নলিনীকান্ত মেমোরিয়াল ইনস্টিটিউট মাদ্রাসা হযরত মির্জা আলী লেদু শাহ (রহ.) দাখিল মাদ্রাসা প্রাথমিক বিদ্যালয় করল সুমঙ্গল সরকারি প্রাথমিক বিদ্যালয় পূর্ব ভাটিখাইন সরকারি প্রাথমিক বিদ্যালয় ভাটিখাইন এ হাকিম সরকারি প্রাথমিক বিদালয় ভাটিখাইন ইউনিয়নে যোগাযোগের প্রধান সড়ক পটিয়া-শোভনদণ্ডী সড়ক। প্রধান যোগাযোগ মাধ্যম সিএনজি চালিত অটোরিক্সা। ভাটিখাইন ইউনিয়নে ১০টি মসজিদ, ১৬টি মন্দির ও ৭টি বিহার রয়েছে। ভাটিখাইন ইউনিয়নের উপর দিয়ে প্রবাহিত হচ্ছে শ্রী মাই খাল, বগাহরা খাল এবং মরা খাল। ভাটিখাইন ইউনিয়নের প্রধান হাট/বাজার হল ভাটিখাইন পোলের গোড়া (শ্মশান কালীর হাট) বাজার। ভাটিখাইন ইউনিয়নের দর্শনীয় স্থানগুলোর মধ্যে রয়েছে: বুড়া গোঁসাইর মন্দির লোকনাথ মন্দির বর্তমান চেয়ারম্যান: মোহাম্মদ বখতিয়ার পটিয়া উপজেলা পটিয়া থানা চট্টগ্রাম জেলা "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ১৬ এপ্রিল ২০২০। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "গ্রামভিত্তিক লোকসংখ্যা - ভাটিখাইন ইউনিয়ন - ভাটিখাইন ইউনিয়ন"। bhatikhainup.chittagong.gov.bd। ২ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৬ অক্টোবর ২০১৭।  "এক নজরে - ভাটিখাইন ইউনিয়ন - ভাটিখাইন ইউনিয়ন"। bhatikhainup.chittagong.gov.bd। ২ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৬ অক্টোবর ২০১৭।  "মাধ্যমিকবিদ্যালয় - ভাটিখাইন ইউনিয়ন - ভাটিখাইন ইউনিয়ন"। bhatikhainup.chittagong.gov.bd।  "মাদ্রাসা - ভাটিখাইন ইউনিয়ন - ভাটিখাইন ইউনিয়ন"। bhatikhainup.chittagong.gov.bd। ২ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৬ অক্টোবর ২০১৭।  "খাল ও নদী - ভাটিখাইন ইউনিয়ন - ভাটিখাইন ইউনিয়ন"। bhatikhainup.chittagong.gov.bd। ২ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৬ অক্টোবর ২০১৭।  "হাট বাজারের তালিকা - ভাটিখাইন ইউনিয়ন - ভাটিখাইন ইউনিয়ন"। bhatikhainup.chittagong.gov.bd।  "দর্শনীয়স্থান - ভাটিখাইন ইউনিয়ন - ভাটিখাইন ইউনিয়ন"। bhatikhainup.chittagong.gov.bd। ২ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৬ অক্টোবর ২০১৭।
ব্যাটম্যান: আরকাম অ্যাসাইলাম

ব্যাটম্যান: আরকাম অ্যাসাইলাম ২০০৯ সালে প্রকাশিত ডিসি কমিকসের ব্যাটম্যান চরিত্রের উপর ভিত্তি করে নির্মিত একটি অ্যাকশন-অ্যাডভেঞ্জার ভিডিও গেম। এটি নির্মাণ করে রকস্টেডি স্টুডিওস এবং এইদোস ইন্টারেকটিভ ওয়ার্নার ব্রোস. ইন্টারেকটিভ এন্টারটেইনমেন্টের সাথে একত্রে প্লেস্টেশন ৩, এক্সবক্স ৩৬০ ভিডিও গেম কনসোল এবং মাইক্রোসফট উইন্ডোজের জন্য প্রকাশ করে। গেমটি কনসোলের জন্য বিশ্বব্যাপী মুক্তি পায় ২৫ আগস্ট, ২০০৯ এবং মাইক্রোসফট উইন্ডোজের জন্য মুক্তি পায় একই বছরের ১৫ সেপ্টেম্বর। আরকাম অ্যাসাইলাম অভিজ্ঞ লেখক পল ডিনি লিখেছেন যা বহুদিন ধরে চলা কমিক বইকে ভিত্তি করে নির্মিত। গেমের প্রধান কাহিনীতে ব্যাটম্যানের প্রধান শত্রু, দ্য জোকার, আরকাম অ্যাসাইলামের নিয়ন্ত্রণ দখল এবং ব্যাটম্যানকে এর ভিতর তার বন্দী শত্রুদের সাথে আটক করার একটি বিশদ পরিকল্পনা করে। জোকার কাল্পনিক শহর গথাম সিটিকে লুকানো বোমা দিয়ে উড়িয়ে দেওয়ার হুমকি দেওয়ার কারণে ব্যাটম্যান অ্যাসাইলামের বন্দীদের সাথে লড়াই করতে এবং জোকারের পরিকল্পনা থামাতে বাধ্য হয়। কেভিন কনরয়, মার্ক হামিল এবং আর্লিন সরকিন যথাক্রমে ব্যাটম্যান, দ্য জোকার এবং হার্লে কুইন চরিত্রে কণ্ঠ দেন। Kohler, Chris (জানুয়ারি ৩০, ২০০৯)। "A First-Hand Tour of Batman: Arkham Asylum's Madhouse"। Wired। Condé Nast Publications। নভেম্বর ৫, ২০১২ তারিখে মূল থেকে আর্কাইভ করা। সংগ্রহের তারিখ এপ্রিল ৩, ২০১৩।
জাতীয় জলপথ ২

জাতীয় জলপথ ২ অসম রাজ্যের ব্রহ্মপুত্র নদে গঠন করা হয়েছে। নদীর শদিয়া থেকে বাংলাদেশ সীমান্ত পর্যন্ত জাতীয় জলপথ ২ এর অন্তর্গত। এই জাতীয় জলপথের দৈর্ঘ্য ৮৯১ কিলোমিটার। এই জলপথে ১১ টি জেটি গড়ে তুলা হয়েছপ। এর মধ্যে ১ টি জেটি স্থায়ী (পান্ডু বন্দর) ও বাকি ১০ টি ভাসমান বা অস্থায়ী। জলপথটি ১ সেপ্টেম্বর ১৯৮৮ সালে গঠন করা হয়। বর্তমানে জলপথটি আসামের পণ্য পরিবহনে গুরুত্ব পূর্ণ ভূমিকা রাখে। এই জলপথে ডিব্রুগড় ও বাংলাদেশ সীমান্তে সংকেত ব্যবস্থা তৈরি করা হয়েছে এবং বাতিঘর গঠন করা হয়েছে। এই জলপথে ভারত ও বাংলাদেশ এর মধ্যে পণ্য আমদানি - রপ্তানির কথা চলছে। জাতীয় জলপথ আইন, ২০১৫ জাতীয় জলপথ ১ ভারতের অন্তর্দেশীয় জলপথসমূহ Waterway bill 2015 দি টাইমস অফ ইন্ডিয়া
সুয়েজ খাল সেতু

সুয়েজ খাল সেতু বা মুবারক পেয়সি সেতু (যা মিশরীয়-জাপানি মৈত্রী সেতু, আল সালাম সেতু, বা আল সালাম শান্তি সেতু নামেও পরিচিত) এল কোয়ান্টারায় সুয়েজ খাল অতিক্রম করেছে। এটি মিশরের সিনাই উপদ্বীপের সঙ্গে বাকি মিশরের সংযোগ রক্ষা করে। সেতুটি মিশর সরকার ও জাপান সরকারের প্রচেষ্টায় গড়ে উঠেছে। মার্চ ১৯৯৫ সালে তৎকালীন রাষ্ট্রপতি হোসনি মুবারকের জাপানে সফরকালের চুক্তির সম্মতি, সিনাই উপদ্বীপ বিকাশ করার একটি বড় প্রকল্পের অংশ হিসেবে, এই সেতু নির্মাণের ৬০% (১৩.৫ বিলিয়ন ইয়েন) অর্থ বহন করে জাপান সরকার। বাকি ৪০% অর্থ দেয় মিশর সরকার। কাজিমা কর্পোরেশন এই সেতু নির্মাণের মূল নির্মাণ সংস্থা। সেতুটি ইস্পাত ও কংক্রিট সহযোগে নির্মাণ করা হয়েছে। এটি একটি ক্যাবল স্টেট সেতু। সেতুটির দৈর্ঘ্য ৩.৯ কিলোমিটার (২.৪ মা) এবং মূলখন্ডের দৈর্ঘ্য ৪০০-মিটার (১,৩০০ ফু)। নদীর বক্ষ থেকে সেতুটি ৭০-মিটার (২৩০ ফু) উচু এবং সেতুর স্তম্বগুলির উচ্চতা ১৫৪ মিটার (৫০৫ ফু)। সেতুটি ১০ মিটার চওড়া। সেতুর নির্মাণ শুরু হয় ১৯৯৫ সালে এবং এর শুভ উদ্ভোধন হয় ২০০১ সালে। জলতল থেকে সেতুটি ৭০ মিটার উচু হওয়ার কারণে সুয়েজ খাল দিয়ে ৬৮ মিটারের বেশি উচু জাহাজ যেতে দেওয়া হয় না। স্ট্রাকচারে সুয়েজ খাল সেতু (ইংরেজি) "Kajima's Spectacular Suez Canal Bridge Project" (পিডিএফ)। Kajima। মার্চ ৪, ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ মার্চ ১৬, ২০১৪।  উইকিমিডিয়া কমন্সে সুয়েজ খাল সেতু সংক্রান্ত মিডিয়া রয়েছে। মিশরে জাপান দূতাবাস: অর্থনৈতিক সহযোগিতা (অফিশিয়াল উন্নয়ন সহায়তা, ওডিএ) (ইংরেজি) সুয়েজ খালে তারের সেতু নির্মাণের পরিকল্পনা, নকশা ও নির্মাণ দিক (ইংরেজি)
মেট্রোপলিটান বিল্ডিং (কলকাতা)

মেট্রোপলিটান বিল্ডিং হল ভারতের পশ্চিমবঙ্গ রাজ্যের রাজধানী কলকাতা শহরের জওহরলাল নেহেরু রোডের উপর অবস্থিত একটি ভবন। এটি আগে হোয়াইটওয়ে লেইডল ডিপার্টমেন্ট স্টোর নামে পরিচিত ছিল। ব্রিটিশ শাসনকাল থেকেই এটি কলকাতার একটি বিখ্যাত ডিপার্টমেন্ট স্টোর। এই ভবনটি নিও-ব্যারোক স্থাপত্যশৈলীর একটি নিদর্শন। এতে গম্বুজ, একটি ক্লক টাওয়ার ও খিলানযুক্ত জানলা দেখা যায়। ১৯০৫ সালে এই ভবনটি নির্মিত হয়। স্বাধীনতার পর মেট্রোপলিটান লাইফ ইনসিওরেন্স কোম্পানি এই ভবনটির মালিকানা হস্তগত করে। তাই এই ভবনটি ‘মেট্রোপলিটান বিল্ডিং’ নামে পরিচিতি লাভ করে। মেট্রোপলিটান বিল্ডিং-টি শহিদ মিনার ও গ্র্যান্ড হোটেলের কাছে অবস্থিত। মেট্রোপলিটার বিল্ডিং একটি বৃহদাকার ভবন। এই ভবনের চার কোণে চারটি গম্বুজযুক্ত মিনার রয়েছে। এগুলি উচ্চ প্যাভিলিয়নের উপর স্থাপিত। একতলাটি বৈশিষ্ট্যবিহীন। একতলায় অর্ধ্ববৃত্তাকার খিলানযুক্ত তোরণ দেখা যায়। ভবনের সম্মুখভাগে অভিক্ষিপ্ত ত্রিকোণাকার গবাক্ষ দেখা যায়। এগুলিতে সাধারণ স্তম্ভ ও কোরিন্থিয়ান শীর্ষভাগ দেখা যায়। সংস্কারের পর এখনও মেট্রোপলিটান বিল্ডিং কলকাতার একটি গুরুত্বপূর্ণ দর্শনীয় স্থান। জনাকীর্ণ চৌরঙ্গি অঞ্চলে বহুদূর থেকে এটিকে দেখা যায়। ১৯৯১ সালে মেট্রোপলিটান বিল্ডিং-এর উপরের তলায় একটি বিধ্বংসী আগুন লাগে। এই আগুনে ১৯শ শতাব্দীর শেষ ভাগে প্রতিষ্ঠিত বিশ্বের প্রাচীনতম কার্যকর ফটোগ্রাফি স্টুডিও বোর্ন অ্যান্ড শেফার্ডের, অনেক মূল নেগেটিভ পুড়ে যায়। ভারতীয় জীবনবিমা নিগম (এলআইসি) ভবনটি সংস্কার করে। তবে এটি এখনও একটি বাণিজ্যিক ভবন। ভবনের বাইরের দেওয়ালে সাদা ও সোনালি রঙ করা হয়েছে। সংস্কারের সময় ভবনের অভ্যন্তরভাগেও প্রচুর পরিবর্তন আনা হয়েছে। মেট্রোপলিটান বিল্ডিং চিত্রকক্ষ সাম্প্রতিক সংস্কারের পর মেট্রোপলিটান বিল্ডিং সংস্কারের সময় মেট্রোপলিটান বিল্ডিং এসপ্ল্যানেড, কলকাতা জওহরলাল নেহেরু রোড চৌরঙ্গি INTACH (Guide to Kolkata)। INTACH। ২০০৯।  "Preserving Kolkata's Heritage Buildings"। ১ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ৩১ ডিসেম্বর ২০১৩।  Datta, Rangan। "Metropolitan Building, Esplanade, Calcutta | Flickr - Photo Sharing!"। Flickr। সংগ্রহের তারিখ ২০১২-০৩-২৪।  "Bourne & Shepherd (active 1863-)"। National Portrait Gallery। সংগ্রহের তারিখ ৩১ ডিসেম্বর ২০১৩।  "1991 fire"। Livemint.com। ২০১১-০২-২৪। সংগ্রহের তারিখ ২০১২-০৩-২৪।  Ray, Saikat (১৬ সেপ্টেম্বর ২০১২)। "History can mean big business too"। Times of India (Kolkata)। ২ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ৩১ ডিসেম্বর ২০১৩।  উইকিমিডিয়া কমন্সে Metropolitan Building সংক্রান্ত মিডিয়া রয়েছে।
অলিম্পিকে ব্রিটিশ ভার্জিন দ্বীপপুঞ্জ

ব্রিটিশ ভার্জিন দ্বীপপুঞ্জ প্রথম অলিম্পিক গেমসে অংশগ্রহণ করে ১৯৮৪ সালে, এবং তারপর থেকে প্রত্যেক গ্রীষ্মকালীন অলিম্পিকে প্রতিদ্বন্দ্বিতা করে আসলেও এখন পর্যন্ত কোন পদক অর্জন করতে পারেনি। শীতকালীন অলিম্পিক গেমসে ব্রিটিশ ভার্জিন দ্বীপপুঞ্জ ১৯৮৪ সালে অংশগ্রহণ করলেওও ১৯৮৮ থেকে ২০১০ গেমস পর্যন্ত অংশগ্রহণ করেনি। তবে রাশিয়ার সোচিতে অনুষ্ঠিত ২০১৪ শীতকালীন গেমসে পুনরায় ফিরে আসে। "Virgin Islands, British" (ইংরেজি ভাষায়)। আন্তর্জাতিক অলিম্পিক কমিটি।  "British Virgin Islands" (ইংরেজি ভাষায়)। Sports-Reference.com। ২৪ জুন ২০১৬ তারিখে মূল থেকে আর্কাইভ করা। সংগ্রহের তারিখ ১ মে ২০১৬।